pythainlp/thai-wiki-dataset-v4 huggingface dataset:
เบิร์นนิงอินเดอะสกายส์

"เบิร์นนิงอินเดอะสกายส์"  เป็นเพลงของวงดนตรีร็อกชาวอเมริกัน ลิงคินพาร์ก ออกประกาศเป็นซิงเกิลที่สามจากสตูดิโออัลบั้มชุดที่สี่ของวง "อะเทาซันด์ซันส์" ในวันที่ 20 มกราคม พ.ศ. 2554 และออกจำหน่ายในวันที่ 21 มีนาคม มิวสิกวิดีโอของซิงเกิลนี้กำกับโดย โจ ฮาห์น นักเทิร์นเทเบิลของลิงคินพาร์ก ไมค์ ชิโนะดะ ได้อธิบายว่าซิงเกิลนี้เป็นซิงเกิลระหว่างประเทศ จึงไม่ได้ขึ้นในชาร์ต"บิลบอร์ด"ใดๆ
มิวสิกวิดีโอ.
การถ่ายทำมิวสิกวิดีโอของเพลงนี้ เริ่มเมื่อวันที่ 17-19 มกราคม พ.ศ. 2554 ด้วย โจ ฮาห์น และนักร้องนำ ไมค์ ชิโนะดะ ได้โพสต์ข้อความในทวีตเตอร์เกี่ยวกับการถ่ายทำของวิดีโอ
มิวสิกวิดีโอสากลของเพลงนี้กำกับโดย โจ ฮาห์น ออกเผยแพร่ครั้งแรกในเว็บไซต์ kerrang.com ในวันที่ 22 กุมภาพันธ์ และได้อัปโหลดวิดีโอนี้ลงยูทูบ ในช่องอย่างเป็นทางการของลิงคินพาร์ก ช่วงแรกเริ่มของวิดีโอจะเป็นสโลว์โมชัน แสดงให้เห็นภาพสุดท้ายจากกิจกรรมต่างๆ ของผู้คน เช่น ปาร์ตีวัยรุ่น, คู่รักในรถ, ผู้หญิงในห้องน้ำ, ผู้หญิงอีกคนที่กำลังอ่านหนังสือ, ชายชราที่กำลังรับประทานอาหารเย็นเพียงคนเดียว และเด็กที่ใส่ชุดนอนกับหน้ากากสิงโต ก่อนที่จะมีฉากรัศมีระเบิดจากระเบิดนิวเคลียร์ที่เห็นในดาวน์ทาวน์ลอสแอนเจลิส ช่วงการระเบิดแสดงให้เห็นในท่อนโซโลกีตาร์ จากนั้นก็จะเห็นภาพของสมาชิกของวงที่เห็นในความมืดด้วยเอฟเฟ็กที่ใช้ในมิวสิกวิดีโอของเพลง "เวตติงฟอร์ดิเอ็นด์" อย่างไรก็ตาม ลิงคินพาร์กก็ไม่ได้แสดงดนตรีให้เห็นตรงตามเสียงเพลงที่ได้ยินในมิวสิกวิดีโอ
เบื้องหลังการถ่ายทำมิวสิกวิดีโอของเพลง "เบิร์นนิงอินเดอะสกายส์" ออกเผยแพร่ในวันที่ 29 มีนาคม พ.ศ. 2554
การแสดงสด.
เพลงนี้ได้นำไปแสดงสดเต็มเพลงในคอนเสิร์ตอะเทาซันด์ซันส์เวิร์ลทัวร์ที่เมืองเมลเบิร์น ออสเตรเลีย ในวันที่ 13 ธันวาคม พ.ศ. 2553 ท่อนคอรัสของเพลงนี้ ไมค์ ชิโนะดะ และ เชสเตอร์ เบนนิงตัน ได้นำไปร้องหลังจากท่อนบริดจ์ของเพลง "บลีดอิตเอาต์" ในหลายๆ คอนเสิร์ตของการทัวร์
ชาร์ต.
จากที่ไมค์ยืนยันว่าซิงเกิลนี้เป็นซิงเกิลระหว่างประเทศ ทำให้ซิงเกิลนี้ไม่ได้ขึ้นชาร์ต"บิลบอร์ด"แต่อย่างใด และได้ประสบความเร็จในระดับที่ดีพอสมควรในชาร์ตอื่นๆ ที่ได้ติดอันดับ
รายชื่อเพลง.
เพลงทั้งหมดแต่งโดยลิงคินพาร์ก
มิสไทยแลนด์เวิลด์ 2556

มิสไทยแลนด์เวิลด์ 2556 2556 ตัดสินการประกวดในวันที่ 10 เมษายน 2556 โดยดำเนินงานถ่ายทอดสดโดย ช่อง 3 ผู้ชนะในปีนี้คือ กัญญาภัค โภคสมบูรณ์ 
รางวัลพิเศษ.
Fast Track.
รางวัล Fast Track เป็นโคต้า ของสาวงามในการประกวด และผู้ที่ชนะจะได้ผ่านเข้ารอบ 10 คนสุดท้าย อย่างอัตโนมัติ
การประกวดเพลงยูโรวิชันปี 1978

การประกวดเพลงยูโรวิชันปี 1978 เป็นการประกวดร้องเพลงโดยจัดขึ้นที่เมืองปารีส ประเทศฝรั่งเศส จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 20 เพลง 20 ประเทศ โดยเพลงที่ชนะคือ A-Ba-Ni-Bi ขับร้องโดย Izhar Cohen & the Alphabeta ตัวแทนจากอิสราเอล
การออกอากาศ.
สถานีโทรทัศน์แห่งชาติฝรั่งเศสช่อง 1 เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
การประกวดเพลงยูโรวิชันปี 1979

การประกวดเพลงยูโรวิชันปี 1979 เป็นการประกวดร้องเพลงโดยจัดขึ้นที่เมืองเยรูซาเลม ประเทศอิสราเอล จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 19 เพลง 19 ประเทศ โดยเพลงที่ชนะคือ Hallelujah ขับร้องโดย Gali Atari & Milk and Honey ตัวแทนจากอิสราเอล
การออกอากาศ.
คณะกรรมการการกระจายภาพและเสียงแห่งอิสราเอล เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
สมเด็จพระราชาธิบดีอิซกันดาร์

สมเด็จพระราชาธิบดีอิซกันดาร์ พระองค์เป็นสุลต่านแห่งรัฐยะโฮร์องค์ที่ 24 โดยขึ้นครองราชย์ต่อจากสุลต่านอิซมาอิล พระองค์พระราชสมภพเมื่อวันที่ 8 เมษายน พ.ศ. 2475 ณ โจโฮร์บะฮ์รู ยะโฮร์
พระองค์เป็นยังดี เปอร์ตวน อากง องค์ที่ 8 ของมาเลเซีย พระองค์เสด็จสวรรคตในวันที่ 22 มกราคม พ.ศ. 2553 พระชนมายุ
ต้าเอส

สฺวี ซีหยวน (6 ตุลาคม ค.ศ. 1976 – 2 กุมภาพันธ์ ค.ศ. 2025) รู้จักกันตามชื่อเวทีว่า ต้าเอส  เป็นนักแสดง นักร้อง และพิธีกรชาวไต้หวัน เป็นที่รู้จักจากบทบาท "ซานไช่" จากซีรีส์เรื่อง "รักใสใส หัวใจสี่ดวง" (2001)
ประวัติ.
บาร์บี้ สวี หรือที่แฟนคลับรู้จักกันในชื่อ ต้าเอส เกิดเมื่อวันที่ 6 ตุลาคม 1976 เธอเป็นที่รู้จักอย่างมากจากละครไต้หวันเรื่อง Meteor Garden ละครไต้หวันที่สร้างมาจากการ์ตูนญี่ปุ่นซึ่งทำให้เธอมีชื่อเสียงมาก ต้าเอสได้แสดงภาพยนตร์จีนเรื่อง The Ghost Inside เป็นเรื่องแรก หลังจากนั้นเธอก็ปรากฏตัวอีกครั้งในละครไต้หวันเรื่อง Mars ประกบคู่กับ วิก โจว นอกจากนี้ต้าเอสยังเคยเป็นนักร้องก่อนจะมาเป็นนักแสดง เธอเป็นหนึ่งในสมาชิกวงดูโอ้ S.O.S (Sisters of Shu) ร่วมกันกับน้องสาว เสี่ยวเอส โดยมีอัลบั้ม Abnormal Girls เป็นอัลบั้มสุดท้าย แต่ด้วยความหมายของชื่อ S.O.S พวกเธอจึงตัดสินใจเปลี่ยนชื่อวงเป็น ASOS (A Sisters of Shu) แทน ต้าเอสจบโรงเรียนการแสดง
ชีวิตส่วนตัว.
ต้าเอสคบกับ เฉิน เชียงโจว เป็นเวลาเจ็ดปีเริ่มตั้งแต่สมัยเรียนมัธยมปลาย เธอคบกับนักร้องชาวเกาหลีใต้ คู จุน-ย็อบ ตั้งแต่ปลายปี 1998 ถึงปี 2000 ทั้งคู่เลิกกันเพราะ "คำสั่งห้ามออกเดท" โดยต้นสังกัดของคู เธอคบกับนักแสดง หลัน เจิ้นหลง ตั้งแต่ปี 2001 ถึงปี 2005 ตามด้วยความสัมพันธ์สองปีกับนักแสดง วิก โจว จนถึงต้นปี 2008
เมื่อวันที่ 16 พฤศจิกายน 2010 ต้าเอสแต่งงานกับนักธุรกิจชาวจีน หวัง เสี่ยวเฟย ในปักกิ่ง ทั้งคู่จัดงานเลี้ยงฉลองวิวาห์บนเกาะไหหลำ เมื่อวันที่ 22 มีนาคม 2011 เพียงสี่วันก่อนงานแต่งงาน ต้าเอสแท้งลูกและเข้ารับการผ่าตัดเพื่อนำเด็กออก
การเสียชีวิต.
เมื่อวันที่ 29 มกราคม 2025 ต้าเอสเดินทางไปญี่ปุ่นในช่วงวันหยุดตรุษจีน ซึ่งตามคำบอกเล่าของน้องสาวของเธอ เธอติดไข้หวัดใหญ่ เธอเสียชีวิตที่โตเกียว เมื่อวันที่ 2 กุมภาพันธ์ ด้วยวัย 48 ปี สาเหตุการเสียชีวิตเดิมคิดว่าเป็นปอดบวม ซึ่งมีต้นตอมาจากภาวะแทรกซ้อนจากไข้หวัดใหญ่ แต่ต่อมาได้รับการยืนยันว่าเป็นภาวะช็อกจากการติดเชื้อ
การประกวดเพลงยูโรวิชันปี 1980

การประกวดเพลงยูโรวิชันปี 1980 เป็นการประกวดร้องเพลงโดยจัดขึ้นที่เมืองเดอะเฮก ประเทศเนเธอร์แลนด์ จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 19 เพลง 19 ประเทศ โดยเพลงที่ชนะคือ What's Another Year ขับร้องโดย Johnny Logan ตัวแทนจากไอร์แลนด์
การออกอากาศ.
มูลนิธิการกระจายเสียงและแพร่ภาพแห่งเนเธอร์แลนด์ เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
ผู้นำเสนอเพลง.
ในปีนี้มีสิ่งที่น่าจดจำอีกอย่างนั้นก็คือผู้นำเสนอเพลง โดยแต่ละประเทศจะส่งตัวแทนออกมาพูดเกี่ยวกับความเป็นมาของเพลงที่เข้าประกวด โดยตัวแทนนี้อาจมาจากการเป็น พิธีกรในรอบคัดเลือกตัวแทนระดับประเทศ ผู้บรรยาย นักร้องที่เคยเป็นตัวแทน นักแต่งเพลง นักประพันธ์ทำนอง หรือ เป็นศิลปิน นักข่าว พิธีกร นักแสดงที่โด่งดังในสมัยนั้น
นิศาชล ต้วมสูงเนิน

นิศาชล ต้วมสูงเนิน (เกิด 24 เมษายน พ.ศ. 2536) ชื่อเล่น เม เป็นนักแสดงและนางงามชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
นิศาชล ต้วมสูงเนิน เกิดเมื่อวันที่ 24 เมษายน พ.ศ. 2536 เกิดในจังหวัดอุดรธานี ประเทศไทย โดยนิศาชลเคยประกวดเวทีมิสไทยแลนด์เวิลด์ และเธอได้ตำแหน่ง นางงามรูปร่างดี โดยเธอได้รับเงินรางวัล มูลค่า 100,000 บาท พร้อมสายสะพาย และ Gold VIP Card มูลค่า 100,000 บาท 
และในการประกวด มิสไทยแลนด์เวิลด์ 2557 เมได้ทำหน้าที่เป็นผู้เชิญรางวัลพิเศษในการประกวด โดยเธอเชิญรางวัลร่วมกับอีก 2 คนจากผู้ที่ชนะรางวัลพิเศษจากเวทีมิสไทยแลนด์เวิลด์ 2556
ปัจจุบันเธอได้เซ็นสัญญาเป็นนักแสดงภายในสังกัดสถานีวิทยุโทรทัศน์ไทยทีวีสีช่อง 3 ตั้งแต่ปี 2556 เธอจบการศึกษาระดับชั้นมัธยมศึกษาจาก โรงเรียนเซนต์เมรี่ St.Mary's School และจบการศึกษาระดับปริญญาตรีจาก คณะวิทยาลัยนิเทศศาสตร์ สาขาวิชาการประชาสัมพันธ์ มหาวิทยาลัยรังสิต
ผลงาน.
การประกวด.
มิสไทยแลนด์เวิลด์ 2556
พระเจ้านทาเรที่ 5 แห่งบุรุนดี

สมเด็จพระเจ้านทาเรที่ 5 แห่งบุรุนดี ทรงเป็นพระมหากษัตริย์องค์สุดท้ายของบุรุนดี พระองค์ทรงถูกประหารชีวิตตามคำสั่งของประธานาธิบดี มีโคเบโร เมื่อวันที่ 29 เมษายน ค.ศ.1972 สิริพระชนมพรรษา 24 พรรษา ครั้งหนึ่งพระองค์เคยเสด็จพระราชดำเนินไปเดนมาร์กเพราะทรงสนพระทัยเรื่องปรัชญาของเซอเรน เคียร์เคอกอร์
นิภา พริ้งศุลกะ

นิภา พริ้งศุลกะ (เกิด 4 มกราคม พ.ศ. 2479) อดีตสมาชิกสภาผู้แทนราษฎรจังหวัดสุราษฎร์ธานี 7 สมัย สังกัดพรรคประชาธิปัตย์
ประวัติ.
นิภา เกิดเมื่อวันที่ 4 มกราคม พ.ศ. 2479 เป็นบุตรนายนันท์ กับนางเตือนใจ สมรสกับนายแพทย์กำธร พริ้งศุลกะ มีบุตรชาย คือธีรภัทร พริ้งศุลกะ อดีตสมาชิกสภาผู้แทนราษฎรจังหวัดสุราษฎร์ธานี พรรคประชาธิปัตย์
สำเร็จการศึกษา ประกาศนียบัตรวิชาชีพพยาบาลและผดุงครรภ์ จาก โรงพยาบาลหญิง (วิทยาลัยพยาบาล) และปริญญาตรี ศิลปศาสตรบัณฑิต สาขาพัฒนาชุมชน จากสถาบันราชภัฏสุราษฎร์ธานี
งานการเมือง.
นิภา ได้รับเลือกตั้งเป็นสมาชิกสภาผู้แทนราษฎรครั้งแรกใน เดือนมีนาคม พ.ศ. 2535 สังกัดพรรคประชาธิปัตย์ และได้รับเลือกติดต่อกันรวม 7 ครั้ง 
พ.ศ. 2554 ได้ย้ายตนเองมาลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 124 แต่ไม่ได้รับเลือกตั้ง 
สมาชิกสภาผู้แทนราษฎร.
นิภา พริ้งศุลกะ ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
สมเด็จพระราชาธิบดีอับดุล ระฮ์มัน

สมเด็จพระราชาธิบดีตวนกู อับดุล ระห์มัน อิบนี อัลมาร์ฮุม ตวนกู มูฮัมมัด (24 สิงหาคม ค.ศ. 1895 – 1 เมษายน ค.ศ. 1960) เป็นยังดีเปอร์ตวนเบอซาร์แห่งรัฐเนอเกอรีเซิมบีลันใน ค.ศ. 1933 และเป็นยังดีเปอร์ตวนอากงพระองค์แรกแห่งสหพันธรัฐมาลายา ตั้งแต่ ค.ศ. 1957 จนกระทั่งสวรรคตใน ค.ศ. 1960
พระชนม์ชีพช่วงต้น.
อับดุล ระฮ์มันเสด็จพระราชสมภพที่เซอรีเมอนันตีในวันที่ 24 สิงหาคม ค.ศ. 1895 โดยเป้นพระราชโอรสองค์ที่สองในตวนกู มูฮัมมัด อิบนี ตวนกู อันตะฮ์ ยังดีเปอร์ตวนเบอซาร์องค์แรกแห่งรัฐเนอเกอรีเซิมบีลันสมัยใหม่ และยังดีเปอร์ตวนเบอซาร์องค์ที่ 7 แห่งเซอรีเมอนันตี (1888–1933) กับตุนกู ปวน จิก พระมเหสีองค์ที่สอง
พระองค์เข้ารับการศึกษาระดับประถมที่โรงเรียนมลายูเจิมโปล แล้วเข้าวิทยาลัยมลายูในช่วง ค.ศ. 1907 ถึง 1914 พระองค์ทรงงานที่สำนักงานเลขาธิการสหพันธ์ในกัวลาลัมเปอร์เป็นเวลา 1 ปี ก่อนที่จะได้รับแต่งตั้งเป็นผู้ช่วยเจ้าหน้าที่กรมสรรพากรในเซเริมบัน พระองค์รับราชการในกองทหารอาสาสมัครทหารราบมาลายาในตำแหน่งร้อยตรี และได้รับการเลื่อนยศเป็นร้อยโทใน ค.ศ. 1918
ได้รับเลือกเป็นยังดีเปอร์ตวนอากง.
อับดุล ระฮ์มันได้รับเลือกเป็นยังดีเปอร์ตวนอากงองค์แรกของมาลายาที่เป็นเอกราชในวันที่ 31 สิงหาคม ค.ศ. 1957 ด้วยผลโหวต 8 ต่อ 1 เอาชนะสุลต่านอาบู บาการ์แห่งรัฐปะหัง
พระองค์เป็นผู้ปกครองรัฐเนอเกอรีเซิมบีลันเป็นเวลา 24 ปีก่อนได้รับเลือกเป็นยังดีเปอร์ตวนอากงองค์แรก
สวรรคตและพิธีศพ.
อับดุล ระฮ์มันสวรรคตขณะบรรทมที่อิซตานาเนอการา กัวลาลัมเปอร์ ในช่วงเช้าวันที่ 1 เมษายน ค.ศ. 1960 จากนั้นในวันต่อมา มีการจัดขบวนแห่พระศพแบบรัฐพิธีที่กรุงกัวลาลัมเปอร์ จากนั้นโลงศพไม้สักของอับดุล ระฮ์มันจึงถูกเคลื่อนย้ายด้วยรถไฟไปยังเซอเริมบัน และต่อด้วยรถม้าพระศพไปยังอิซตานาเบอซาร์ เซอรีเมอนันตี พระองค์ถูกฝังที่สุสานหลวงที่เซอรีเมอนันตี รัฐเนอเกอรีเซิมบีลัน ในวันที่ 5 เมษายน ค.ศ. 1960
สแตน มาร์ช

สแตน มาร์ช  ตัวละครและตัวเอกจากภาพยนตร์การ์ตูนเรื่อง เซาท์พาร์ก แสตนมีประโยคที่พูดติดปากว่า "Oh My God! They Killed Kenny" (แปลว่า โอ้พระเจ้า!พวกเขาฆ่าเคนนี่!) โดยมักจะพูดหลังจากที่เคนนีถูกฆ่า ผู้ให้เสียงพากษ์ของแสตนคือเทรย์ พาร์เกอร์
สแตนเกิดวันที่ 19 ตุลาคม สแตนเหมือนจะเป็นเด็กธรรมดาคนหนึ่งทั่วไปในเมืองเซาท์พาร์ก เขามักจะสวมเสื้อกันหนาวสีน้ำตาลและหมวกไหมพรมสีน้ำเงินอยู่เสมอ ในเรื่องสแตนมีบทบาทสำคัญพอสมควร มีความเป็นผู้นำและมักคอยช่วยเหลือและเป็นคนปรึกษาให้กับคนอื่นเสมอโดยเฉพาะไคลท์ สแตนมีแฟนหนึ่งคนคือ เวนดี้ เทสตาเบอร์เกอร์(Wendy Testaburger) ที่เคยเลิกไปแล้วครั้งหนึ่งและกลับมาคืนดีกันเหมือนเดิม 
ด้านครอบครัว สแตนมีพ่อชื่อว่าแรนดี้ (Randy) ซึ่งเป็นตัวละครผู้ใหญ่ที่มีบทบาทพอๆกับเขา รวมถึงเป็นหนึ่งในประธานสมาคมผู้ปกครองของโรงเรียนด้วย ส่วนแม่ของเขาชาร์รอน (Sharon) ทำงานที่คลินิกศัลยกรรมที่มีชื่อว่าทอมซ ไรโนพลัสตี้ (Tom's Rhinoplasty) สแตนมีพี่สาวคนหนึ่งชื่อ แชลลี่ มาร์ช (Shelly Marsh) แชลลี่ชอบทะเลาะกับสแตนบ่อยๆ รวมถึงยังมีคุณลุงที่ชื่อว่าจิมโบ เคิร์น (Jimbo kern)ที่เป็นอดีตทหารสงครามเวียดนามซึ่งปัจจุบันเป็นคนขายอาวุธเพื่อการล่าสัตว์ นอกจากนี้ สแตนมีสัตว์เลี้ยงเป็นหมาชื่อสปาร์คกี้
การประกวดเพลงยูโรวิชันปี 1981

การประกวดเพลงยูโรวิชันปี 1981 เป็นการประกวดร้องเพลงโดยจัดขึ้นที่เมืองดับลิน ประเทศไอร์แลนด์ จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 20 เพลง 20 ประเทศ โดยเพลงที่ชนะคือ Making Your Mind Up ขับร้องโดย Bucks Fizz ตัวแทนจากสหราชอาณาจักร
การออกอากาศ.
สถานีวิทยุโทรทัศน์แห่งชาติไอร์แลนด์ เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
เวตติงฟอร์ดิเอ็นด์

"เวตติงฟอร์ดิเอ็นด์"  เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเมื่อวันที่ 1 ตุลาคม พ.ศ. 2553 เป็นซิงเกิลลำดับที่สองจากสตูดิโออัลบั้มชุดที่สี่ของวง "อะเทาซันด์ซันส์" ซึ่งออกจำหน่ายในวันที่ 14 กันยายน พ.ศ. 2553 มิวสิกวิดีโอของซิงเกิลนี้ กำกับโดย โจ ฮาห์น ออกเผยแพร่ในวันที่ 8 ตุลาคม พ.ศ. 2553 ในเอ็มทีวี<ref name="10/04"></ref> เพลงนี้ได้รับการวิจารณ์ในด้านบวกเป็นส่วนใหญ่จากนักวิจารณ์เพลงมืออาชีพ และประสบความสำเร็จอย่างมาก
มิวสิกวิดีโอ.
มิวสิกวิดีโออย่างเป็นทางการของเพลงนี้กำกับโดย โจ ฮาห์น ถ่ายทำในเดือนกันยายน พ.ศ. 2553 หลังจากที่ออกจำหน่ายอัลบั้ม"อะเทาซันด์ซันส์" และออกเผยแพร่ที่เอ็มทีวีในวันศุกร์ที่ 8 ตุลาคม พ.ศ. 2553 วิดีโอนี้เริ่มขึ้นโดยการแสดงเพลงนี้ของวงในความมืด พร้อมกับดิจิทัลเอฟเฟ็กมากมาย วิดีโอนี้ยังได้นำไปเป็นรูปแบบของงานศิลปะสำหรับอัลบั้ม"อะเทาซันด์ซันส์"อีกด้วย
การแสดงสด.
เพลงนี้ได้นำไปแสดงสดที่งานเอ็มทีวียุโรปมิวสิกอะวอดส์ในปี พ.ศ. 2553 และยังได้นำไปแสดงที่รายการแซตเทอร์เดย์ไนต์ไลฟ์ ในวันที่ 5 กุมภาพันธ์ พ.ศ. 2554 "เวตติงฟอร์ดิเอ็นด์" เป็นเพียงซิงเกิลเดียวที่ได้แสดงในทุกคอนเสิร์ตในอะเทาซันด์ซันส์เวิลด์ทัวร์
รายชื่อเพลง.
เพลงทั้งหมดแต่งโดยลิงคินพาร์ก
อันดับชาร์ต.
<templatestyles src="Col-begin/styles.css"/>
คลื่นเสียงความถี่สูง

คลื่นเสียงความถี่สูง  เป็นคลื่นความดันเสียงแกว่งกวัดซึ่งมีความถี่สูงกว่าขีดจำกัดบนของพิสัยการได้ยินของมนุษย์ ฉะนั้น ความเสียงความถี่สูงจึงมิได้แยกจากเสียง "ปกติ" (ที่มนุษย์ได้ยิน) ด้วยคุณสมบัติทางกายภาพ เพียงแต่มนุษย์ไม่สามารถได้ยินเท่านั้น แม้ขีดจำกัดนี้แปรผันตามบุคคล แต่ในผู้ใหญ่หนุ่มสาวสุขภาพดี มีค่าประมาณ 20 กิโลเฮิรตซ์ เครื่องคลื่นเสียงความถี่สูงทำงานด้วยความถี่ตั้งแต่ 20 กิโลเฮิรตซ์ไปจนถึงหลายกิกะเฮิรตซ์
เดดบายซันไรส์

เดดบายซันไรส์ (เดิมชื่อ Snow White Tan) เป็นซูเปอร์กรุปร็อกสัญชาติอเมริกันที่ก่อตั้งในลอสแอนเจลิส รัฐแคลิฟอร์เนียใน ค.ศ. 2005 โดยเชสเตอร์ เบนนิงตัน นักร้องที่เป็ที่รู้จักจากการเป็นนักร้องนำในลิงคินพาร์ก วงนี้ยังปรากอบด้วยอาเมียร์ เดแรก, ไรอัน ชัก, แบรนดอน เบลสกี, อีเลียส แอนดรา และแอนโทนี "ฟู" แวลคิกจากจูเลียน-เคและออร์จี "เอาต์ออฟแอชเชส" อัลบั้มสตูดิโอเปิดตัวของวง ออกจำหน่ายทั่วโลกในวันที่ 13 ตุลาคม ค.ศ. 2009
เจ-มิน

'เจ-มิน'  오지민; ที่รู้จักกันดีโดย ชื่อ ของเธอ " 'J-Min' " (อังกูล ญี่ปุ่น #เปลี่ยนทาง) เป็นนักร้องนักแต่งเพลงและนักแสดงชาวเกาหลีใต้ ส่วนใหญ่ทำงานอยู่ประเทศญี่ปุ่นตั้งแต่ปี ค.ศ. 2007 และประเทศเกาหลีใต้ตั้งแต่ ค.ศ. 2014 ในสังกัดเอสเอ็มเอนเตอร์เทนเมนต์). She can speak three languages: her native Korean, Japanese, and English.
ลาสต์ฟรายเดย์ไนต์ (ที.จี.ไอ.เอฟ.)

"ลาสต์ฟรายเดย์ไนต์ (ที.จี.ไอ.เอฟ.)"  เป็นเพลงของนักร้องชาวอเมริกัน เคที เพร์รี จากสตูดิโออัลบั้มลำดับที่สาม "ทีนเอจดรีม" โปรดิวซ์โดย ดร.ลู้ก และแมกซ์ มาร์ติน เพร์รีได้ร่วมเขียนเพลงกับพวกเขาและบอนนี แม็กคี ที่เพลย์แบ็กเรคอร์ดิงสตูดิโอ เพร์รีกล่าวว่าเธอมีแรงบันดาลใจที่จะเขียนเพลงนี้หลังจากงานเลี้ยงและการวิ่งเปลือยอย่างสนุกสนานและยุ่งเหยิงในคืนหนึ่ง ออกจำหน่ายเป็นซิงเกิลลำดับที่ห้าของอัลบั้ม เมื่อวันที่ 6 มิถุนายน ค.ศ. 2011 ทางค่ายแคปิตอลเรเคิดส์ ในเวอร์ชันทำใหม่ได้นักร้องแร็ปชาวอเมริกัน มิสซี เอลเลียต มาร่วมร้อง และออกอากาศในสถานีวิทยุในสหรัฐฯ และขายปลีกออนไลน์ในวันที่ 8 สิงหาคม ค.ศ. 2011 และได้รวมอยู่ในอัลบั้ม "" ด้านดนตรี "ลาสต์ฟรายเดย์ไนต์ (ที.จี.ไอ.เอฟ.)" เป็นเพลงป็อปที่มีอิทธิพลของแนวป็อปแดนซ์ ขณะที่เนื้อร้องจะเล่าเกี่ยวกับความสนุกดุจดั่งคนเมาและความเสเพล เนื้อร้องบางส่วนที่ลามกอนาจารได้ถูกเซ็นเซอร์ในเวอร์ชันที่ออกอากาศทางวิทยุ "ที.จี.ไอ.เอฟ." เป็นอักษรย่อจากวลี "Thank God It's Friday"
เพลงได้รับคำวิจารณ์ตั้งแต่คละกันไปจนถึงด้านดี นักวิจารณ์เพลงบางกลุ่มให้ความสนใจที่ความขี้เล่นและฟังติดหู อย่างไรก็ตาม นักวิจารณ์เพลงได้แบ่งออกเป็นกลุ่ม ๆ โดยคำนึงเรื่องเนื้อหาในเนื้อเพลง บางกลุ่มมองว่า "ตลก" บางกลุ่มมองว่า "เซ็กซี่" แต่บางกลุ่มก็กลับมองว่า "ไม่มีชีวิตชีวา" เพลงประสบความสำเร็จบนชาร์ตในอเมริกาเหนือ ขึ้นอันดับหนึ่งบนชาร์ตบิลบอร์ดฮอต 100 และแคนาเดียนฮอต 100 เพลงนี้ยังขึ้นอันดับหนึ่งในชาร์ตฮอตดิจิทัลซองส์ ป็อปซองส์ เรดิโอซองส์ และฮอตแดนซ์คลับ เช่นเดียวกับซิงเกิลก่อนหน้า และขึ้นอันดับหนึ่งในสโลวาเกีย และสาธารณรัฐเช็ก และขึ้นสิบอันดับแรกในออสเตรีย ไอร์แลนด์ อิตาลี และโปแลนด์
เพร์รีได้ทำสถิติเป็นศิลปินหญิงเดี่ยวที่มีเพลงที่ขึ้นอันดับหนึ่งบนชาร์ตบิลบอร์ดฮอต 100 ห้าเพลงจากอัลบั้มเดียว ทำให้เพร์รีเป็นศิลปินคนที่ 2 ในประวัติศาสตร์ของชาร์ตเพลงตลอด 53 ปีที่ผ่านมาที่ทำเช่นนี้ได้ ถัดจากคนแรกคือไมเคิล แจ็กสัน เพลง "ลาสต์ฟรายเดย์ไนต์ (ที.จี.ไอ.เอฟ.)" กลายเป็นเพลงที่หกของเพร์รีที่ขึ้นอันดับหนึ่งบนชาร์ตดังกล่าว และเป็นเพลงอันดับหนึ่ง 5 เพลงติดต่อกัน หลังจากเพลงขึ้นอันดับหนึ่งบนชาร์ตเพลงป๊อป อัลบั้ม "ทีนเอจดรีม" กลายเป็นอัลบั้มเดียวที่มีเพลงอันดับหนึ่งถึง 5 เพลงที่ติดชาร์ต นอกจากนี้ เพลงนี้ยังติดอันดับหนึ่งบนชาร์ตอดัลต์ป๊อปซองส์ และเป็นอัลบั้มเดียวที่มีเพลงขึ้นอันดับหนึ่งถึง 4 เพลง นับถึงเดือนมิถุนายน ค.ศ. 2014 ซิงเกิลดังกล่าวขายได้ 4 ล้านหน่วยดิจิทัลในสหรัฐอเมริกาแห่งเดียว ในวันที่ 5 มกราคม ค.ศ. 2012 จากข้อมูลของนีลเซนบรอดแคสต์เดตาซิสเต็มส์ (Nielsen Broadcast Data Systems) เพลง "ลาสต์ฟรายเดย์ไนต์ (ที.จี.ไอ.เอฟ.)" กลายเป็นเพลงที่เปิดมากที่สุดอันดับที่ 10 ในวิทยุสหรัฐฯ ด้วยจำนวน 450,000 ครั้ง
มิวสิกวิดีโอที่มากับเพลงกำกับโดยมาร์ก คลาสเฟลด์ แสดงเพร์รี และตัวตนใหม่ของเธอชื่อ เคธี เบธ เทร์รี (Kathy Beth Terry) ที่งานเลี้ยงในบ้านที่เต็มไปด้วยเสียงดนตรีและการเต้นรำ ที่งานเลี้ยง เพื่อน ๆ ได้แปลงโฉมเธอให้เป็นเทร์รี และให้เธอเป็นสีสันของงาน วิดีโอยังปรากฏศิลปินและนักแสดงที่โดดเด่นมากมาย เช่น รีเบ็กก้า แปล็ก, โครี เฟลด์แมน, เดบบี กิบสัน, เคนนี จี, แฮนสัน, และเควิน แม็กเฮล และดาร์เรน คริส จากละครเรื่อง "กลี" ผู้กำกับกล่าวว่า แรงบันดาลใจของวิดีโอนี้คือภาพยนตร์เรื่อง "สาวน้อยเรียนรัก" (Sixteen Candles), งานภาพยนตร์ของจอห์น ฮิวส์ และภาพยนตร์ไฮสคูลในยุค 1980 มิวสิกวิดีโอชนะรางวัลสาขา Favorite Music Video จากงงานพีเพิลส์ช้อยส์อะวอดส์ครั้งที่ 38
ชาร์ต.
<templatestyles src="Col-begin/styles.css"/>
เงินไหลมา

เงินไหลมา (ชื่อวิทยาศาสตร์: "Syngonium podophyllum") เป็นไม้เลื้อยลำต้นอวบน้ำ สีเขียวอมเทา เลื้อยพันด้วยรากพิเศษที่ออกมาตามลำต้น ใบเดี่ยว โคนใบเป็นรูปหัวลูกศร ปลายใบเรียวแหลม ใบสีเขียวหรือด่างขาว ดอกช่อแบบเดียวกับดอกหน้าวัว ยางเมื่อถูกผิวหนังทำให้เป็นผื่นคัน ถ้ารับประทานทำให้คันปาก ทางเดินอาหารอักเสบ
โพศรี

โพศรี (ชื่อวิทยาศาสตร์: "Hura crepitans") เป็นพืชในวงศ์ยางพารา เป็นไม้พุ่มหรือไม้ยืนต้น สามารถพบได้ในบริเวณเขตร้อนอย่างในป่าแอมะซอน อเมริกาใต้ อินเดียรวมไปถึงประเทศไทย เปลือกลำต้นมีหนามสีน้ำตาลซึ่งหนามเหล่านี้ทำให้มันถูกตั้งฉายาว่าลิงไม่ปีน (Monkey no-climb)
โพศรีสามารถสูงได้ถึง 60 เมตร มียางสีใส ใบเดี่ยวรูปไข่ ดอกออกเป็นช่อที่ยอด มีดอกย่อยจำนวนมาก ดอกตัวผู้และดอกตัวเมียอยู่บนต้นเดียวกัน ผลกลมแป้นปลายแหลมเป็นจะงอยคล้ายฝักทองในผลมีเมล็กคล้ายเมล็ดถั่วปากอ้า ยางเข้าตาทำให้ตาบอด ผลและเมล็ดถ้ารับประทานทำให้ปวดศีรษะ อาเจียน ชักและเป็นอัมพาต
กุ่มน้ำ

กุ่มน้ำ ชื่อวิทยาศาสตร์: "Crateva magna" เป็นพืชในวงศ์ Capparidaceae เป็นไม้ยืนต้น ใบประกอบแบบนิ้วมือ ใบแห้งสีออกแดง ดอกช่อ กลีบสีขาวแล้วค่อย ๆ เปลี่ยนเป็นสีเหลือง ผลสีนวล มีเมล็ดมาก สีน้ำตาลเข้มรูปเกือกม้า เปลือกต้น เปลือกรากและกิ่งอ่อนถูกผิวหนังแล้วทำให้คัน รับประทานเข้าไปทำให้ปวดศีรษะ อาเจียน กล้ามเนื้ออ่อนแรง
อีเวนต์

"Event (อีเวนท์)" เป็นซิงเกิลของวงซีซันไฟฟ์ ประพันธ์เนื้อร้องและแต่งทำนองโดย ป๋ำ วัชราวลี และเรียบเรียงโดย เหมือนเพชร อำมะระ เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556
เนื้อหาเพลงนำเสนออีกมมุมมองของความรัก ความเชื่อข­องหลาย ๆ คนที่คิดว่า "ความรักเป็นเรื่องบังเอิญ" และเชื่อว่า "การได้รู้จักใครสักคน ก็เป็นเรื่องบังเอิญ" แต่ทว่าหารู้ไม่ ถ้าฉุกคิดสักหน่อย "ทุกการรู้จัก หรือทุก ๆ ความรัก ล้วนมีที่มา ล้วนมีเหตุการณ์ และถูกจัดวางไว้" เนื้อหาเพลงถ่ายทอดเหตุการณ์ของความรักที่­เกิดขึ้น ทั้งคาดฝันและไม่คาดฝัน
ดิจิตอลดาวโหลด 6 พฤศจิกายน พ.ศ. 2555
มิวสิกวีดีโอนี้เผยแพร่ในวันที่ 9 มกราคม พ.ศ. 2556 ถ่ายทำกันที่ทุ่งหญ้าฟ้ากว้างแถวบางขุนเทียน โดยเป็นเรื่องราวการเดินทางตามหาความรักของชายคนหนึ่งตามคำทำนายของยิปซีสาว 
การตอบรับ.
เพลง "Event" ได้อันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 มกราคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วิลเลียม บัตเลอร์ เยตส์

วิลเลียม บัตเลอร์ เยตส์  หรือ ดับเบิลยู. บี. เยตส์ (W. B. Yeats) (13 มิถุนายน พ.ศ. 2408 – 28 มกราคม พ.ศ. 2482) เป็นกวีชาวไอร์แลนด์ เขาได้รับการขนานนามว่าเป็นหนึ่งในบุคคลที่มีความสำคัญต่อวงการวรรณกรรมในศตวรรษที่ 20 และเป็นหนึ่งในไม่กี่คนที่สร้างผลงานชิ้นสำคัญได้หลังจากได้รับรางวัลโนเบลสาขาวรรณกรรมในปี ค.ศ. 1923
ประวัติ.
วิลเลียม บัตเลอร์ เยตส์ เกิดเมื่อ ค.ศ. 1865 ที่ดับลิน ประเทศไอร์แลนด์ บิดาของเขาประกอบอาชีพเป็นจิตรกร ส่วนมารดาของเขามาจากตระกูลค้าขายที่มีฐานะ เขาเป็นพี่คนโตสุดในบรรดาพี่น้อง 6 คน ผลงานชิ้นแรกๆ ของเขาได้รับอิทธิพลจากเพอร์ซี เชลลีย์ (สามีของแมรี เชลลีย์) และเอ็ดมันด์ สเปนเซอร์ แต่ต่อมาเขาก็เปลี่ยนไปสนใจรหัสยลัทธิ, รหัสยศาสตร์, โหราศาสตร์ และความเชื่อแบบเจตนิยม (spiritualism)
เขาแต่งงานกับ Georgie Hyde-Lees (แต่เขามักจะเรียกเธอว่า จอร์จ) ขณะที่ตัวเองมีอายุได้ 52 ปี ทั้งคู่มีบุตรด้วยกัน 2 คน ในปี ค.ศ. 1923 เขาได้รับรางวัลโนเบลสาขาวรรณกรรม สำหรับกวีนิพนธ์ที่แสดงออกถึงความรักชาติ เยตส์เป็นชาวไอร์แลนด์คนแรกที่ได้รับรางวัลนี้ ช่วงสุดท้ายของชีวิต เขาได้ดำรงตำแหน่งวุฒิสมาชิกสภาไอร์แลนด์ 2 สมัย
วิลเลียม บัตเลอร์ เยตส์เสียชีวิตเมื่อ ค.ศ. 1939 ที่เมืองม็องตง ประเทศฝรั่งเศส รวมอายุได้ 73 ปี
การประกวดเพลงยูโรวิชันปี 1982

การประกวดเพลงยูโรวิชันปี 1982 เป็นการประกวดร้องเพลงโดยจัดขึ้นที่เมืองฮาร์โรเกต ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Ein bißchen Frieden ขับร้องโดย Nicole ตัวแทนจากเยอรมนี
การออกอากาศ.
บีบีซี เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
แฟรงโคโฟนเกมส์

แฟรงโคโฟนเกมส์  หรือ เฌอเดอลาฟร็องกอฟอนี  เป็นการแข่งขันกีฬาประเภทหนึ่งในกลุ่มประเทศที่ใช้ภาษาฝรั่งเศสเป็นภาษาหลัก ซึ่งจัดขึ้นทุก 4 ปี
เหรียญรางวัลรวม.
สรุปเหรียญรางวัลเวิลด์เกมส์ตลอดกาล ตั้งแต่ แฟรงโคโฟนเกมส์ 1989 ถึง แฟรงโคโฟนเกมส์ 2017
พรรคสหประชาธิปไตย

พรรคสหประชาธิปไตย (เดิมชื่อ: พรรคสยามประชาธิปไตย) เป็นพรรคการเมืองในประเทศไทย ก่อตั้งขึ้นเมื่อวันที่ 10 มกราคม พ.ศ. 2526 โดยมีพันเอก พล เริงประเสริฐวิทย์ เป็นหัวหน้าพรรค และมี ดร.มั่น พัธโนทัย เป็นเลขาธิการพรรค ก่อนหน้านั้นเป็นการรวมตัวกันในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 เป็นกลุ่มการเมือง ซึ่งในขณะนั้นยังไม่มีกฎหมายว่าด้วยพรรคการเมือง ส่งผลให้มีการยกเว้นการบังคับเกี่ยวกับการจัดตั้งหรือการสังกัดพรรคการเมืองของผู้สมัครสมาชิกสภาผู้แทนราษฎร โดยใช้คำว่า "กลุ่มการเมือง" เป็นการเรียกอย่างไม่เป็นทางการ
ประวัติ.
พรรคสหประชาธิปไตย ได้จดทะเบียนตามพระราชบัญญัติพรรคการเมือง พ.ศ. 2524 ลำดับที่ 14/2526 โดยได้จดทะเบียนก่อตั้งเมื่อวันที่ 10 มกราคม พ.ศ. 2526 ในนาม "พรรคสยามประชาธิปไตย" ซึ่งทางพรรคเกิดมาจากการรวมตัวกันของเหล่า ส.ส. ภาคต่างๆ ที่ไม่ได้สังกัดพรรคซึ่งลงรับเลือกตั้งเมื่อ 22 เมษายน พ.ศ. 2522 โดยมีพันเอก พล เริงประเสริฐวิทย์ เป็นหัวหน้าพรรคและดร. มั่น พัธโนทัย เป็นเลขาธิการพรรคคนแรก
ต่อมา ทางพรรคได้เปลี่ยนชื่อเป็น พรรคสหประชาธิปไตยเมื่อวันที่ 19 พฤษภาคม พ.ศ. 2529 
พรรคสหประชาธิปไตย ถูกยุบพรรค ตามคำสั่งของศาลฎีกา ที่ 3255/2535 ลงวันที่ 22 ตุลาคม พ.ศ. 2535 ตามพระราชบัญญัติพรรคการเมือง พ.ศ. 2525 มาตรา 46 (4)
การเลือกตั้ง.
ผลการเลือกตั้งทั่วไป.
<templatestyles src="Reflist/styles.css" />
เขตนิชิ (ซัปโปโระ)

เขตนิชิ (; โรมาจิ: "นิชิ-กุ") เป็น1 ใน 10 เขตของนครซัปโปโระ เมืองหลวงของจังหวัดฮกไกโด มีขนาดพื้นที่ใหญ่เป็นอันดับสองรองจากเขตมินามิ ในเขตนี้เป็นที่ตั้งขององค์การและสถานพยาบาลทางการแพทย์ที่สำคัญ
เราเป็นคนเลือกเอง

"เราเป็นคนเลือกเอง" เป็นซิงเกิลแรกและเพลงที่ 2 ของวงดนตรีซิลลี่ ฟูลส์ จากสตูดิโออัลบั้มที่ 6 "เดอะวัน" ประพันธ์เนื้อร้องและแต่งทำนองโดย เบนจามิน จุง ทัฟเนล และเรียบเรียงโดย ซิลลี่ ฟูลส์
การตอบรับ.
เพลง "เราเป็นคนเลือกเอง" ได้คว้าอันดับสูงสุดที่ 14 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 20 ชาร์ต ประจำวันที่ 20 เมษายน พ.ศ. 2551
วิญญาณ (เพลงของอภิวัชร์ เอื้อถาวรสุข)

"วิญญาณ" เป็นเพลงที่ 4 จากสตูดิโออัลบั้ม "" ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลงและสถาปนิกชาวไทย โดยมีพงษ์สิทธิ์ คำภีร์ เป็นนักร้องรับเชิญมาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายเมื่อวันที่ 30 มิถุนายน พ.ศ. 2557
เพลงนี้เป็นกระแสวิพากษณ์วิจารณ์อย่างมากทางโซเชียลเน็ตเวิร์ก ว่าคล้ายกับเพลง "I Won't Give Up" ของเจสัน มแรซ จึงมีการระงับการเผยแพร่เพลงนี้ในหลายๆช่องทาง จนต่อมาแสตมป์ได้ออกมาโพสต์ข้อความชี้แจงกรณีดังกล่าวลงในเฟซบุ๊ก และทางเลิฟอีส ได้เผยแพร่เพลงนี้ในเว็บไซต์ยูทูบเมื่อวันที่ 15 ตุลาคม พ.ศ. 2557
การตอบรับ.
เพลง "วิญญาณ" ได้คว้าอันดับ 9 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์
ปาล์ม (พีดีเอ)

ปาล์ม (ภาษาอังกฤษ: Palm) คือเครื่องคอมพิวเตอร์พกพา ประเภทเครื่องช่วยงานส่วนบุคคลแบบดิจิทัล (พีดีเอ) ที่ทำงานบนระบบปฏิบัติการณ์ปาล์มโอเอส
ในวันที่ 28 เมษายน ค.ศ. 2010 ฮิวเลตต์-แพคการ์ด ซื้อบริษัทปาล์มมาในราคา 1.2 พันล้านดอลลาร์สหรัฐฯ แม้ว่าเฮชพีจะเก็บแบรนด์ปาล์มไว้ในระยะแรก แต่อุปกรณ์พีดีเอรุ่นใหม่ที่เฮชพีเปิดตัวในวันที่ 9 กุมภาพันธ์ ล้วนมียี่ห้อเฮชพี และปัจจุบันไม่มีอุปกรณ์ปาล์มอีกต่อไป
โปรดเถิดรัก

"โปรดเถิดรัก" เป็นซิงเกิลของวงดนตรีค็อกเทล ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดย ค็อกเทล ออกจำหน่ายในวันที่ 12 กันยายน พ.ศ. 2556 และมิวสิกวิดีโอเผยแพร่ครั้งแรกในวันที่ 17 ตุลาคม พ.ศ. 2556 โดยถ่ายทำที่เบเนดิกต์ สตูดิโอ โดยแสดงนำโดย อัษฎา พานิชกุล คู่กับ ซาร่า บอลล์ กำกับมิวสิกวิดีโอโดย จอห์น กิตติทัต เพลงนี้ยังถูกรวมในอัลบั้มของ "เดอะลอดส์ออฟมิสเซอรี" ในปี พ.ศ. 2557
แนวของดนตรีเป็นเพลงบัลลาดร็อกที่ยิ่งใหญ่ที่สุดตั้งแต่วงค็อกเทลเริ่มทำดนตรีกันมา ด้วยการร่วมงานบันทึกเสียงกับวงออร์เคสตราเต็มวงเป็นครั้งแรก (โดยวงออร์เคสตราที่มาร่วมบันทึกเสียงด้วยมาจากกองดุริยางค์ทหารเรือ) ส่งผลให้ความละมุนละไมและความอ่อนหวานยิ่งใหญ่ของเพลงถูกผลักดันออกมาจนถึงที่สุด ส่วนเนื้อหาของเพลงนั้น พูดถึงการตามหาความหมายของความรัก และแสดงให้เห็นว่าความรักและความทุกข์เป็นของคู่กัน
การตอบรับ.
เพลง "โปรดเถิดรัก" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 พฤศจิกายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และได้อันดับสูงสุดที่ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5 ประจำวันที่ 23 กันยายน พ.ศ. 2556
บุษบากร สุขพันธ์

บุษบากร สุขพันธ์ ชื่อเล่น นุ๊ก เป็นนักกีฬากอล์ฟหญิงทีมชาติไทย เธอเป็นหนึ่งในผู้มีส่วนช่วยให้ทีมชาติไทยสามารถคว้าเหรียญทอง ได้เป็นครั้งแรกสำหรับกีฬากอล์ฟในเอเชียนเกมส์
ประวัติ.
บุษบากร เป็นนักกีฬากอล์ฟหญิงจากจังหวัดเชียงราย ซึ่งในเดือนมกราคม พ.ศ. 2557 เธอได้เป็นผู้ชนะการแข่งขันกอล์ฟอาชีพสตรี “ไทยแอลพีจีเอ ทัวร์” รายการสิงห์-เอสเอที ไทยแอลพีจีเอ แชมเปียนชิพ 2014 จากนั้น ในเดือนกรกฎาคม บุษบากรได้เป็นแชมป์การแข่งขันกอล์ฟเยาวชนชิงแชมป์ยุโรป ดัตช์จูเนียร์โอเพน 2014 ที่ประเทศเนเธอร์แลนด์ ทั้งในประเภทบุคคลหญิงและทีมหญิง ส่วนในเดือนกันยายน ในการแข่งขันกอล์ฟในเอเชียนเกมส์ 2014 ที่อินช็อน ประเทศเกาหลีใต้ เธอได้รับรางวัลเหรียญเงินในประเภทบุคคลหญิง และเหรียญทองในประเภททีมหญิง ซึ่งต่อมา เธอได้รับเกียรติจากทางจังหวัดเชียงราย สำหรับการต้อนรับอย่างยิ่งใหญ่ ในฐานะที่เป็นผู้สร้างชื่อเสียงให้แก่จังหวัดและประเทศชาติ โดยได้มีการจัดพิธีมอบประกาศเกียรติคุณ, เสื้อสามารถ และเงินรางวัล จากทั้งส่วนของทางราชการและเอกชน
ชีวิตส่วนตัว.
ในยามว่าง บุษบากรชอบดูซีดีเรื่อง"ยอดนักสืบจิ๋วโคนัน" เนื่องจากชอบแนวสืบสวนสอบสวน และชอบฟังเพลงป็อป ดังเช่นผลงานของเจย์ โชว ส่วนกีฬาอื่นที่เธอเล่นในยามว่าง ได้แก่ ว่ายน้ำ, วิ่ง และแบดมินตัน
เดอะแคทาลิสต์

"เดอะแคทาลิสต์"  เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเมื่อวันที่ 2 สิงหาคม พ.ศ. 2553<ref name="9/14"></ref> เป็นซิงเกิลแรกจากสตูดิโออัลบั้มชุดที่สี่ของวง "อะเทาซันด์ซันส์" ซึ่งออกจำหน่ายในวันที่ 8 กันยายน พ.ศ. 2553 มิวสิกวิดีโอของเพลงนี้ กำกับโดยนักเทิร์นเทเบิลของวง โจ ฮาห์น ออกเผยแพร่ในวันที่ 25 สิงหาคม พ.ศ. 2553
"เดอะแคทาลิสต์" ได้นำมาเป็นเพลงประกอบตัวอย่างและเครดิตของวิดีโอเกม "Medal of Honor" เป็นเพลงเปิดของเกมอาร์เคดของบริษัทบันไดนัมโกะเกมส์ "Mobile Suit Gundam: Extreme Vs." และใช้โฆษณาซีรีส์ "เซอร์ไววิงเดอะคัต" ของช่องดิสคัฟเวอรี่ แชนแนล เพลงนี้ยังได้อยู่ในวิดีโอเกม "ลิงคินพาร์กรีเวนจ์" สำหรับ ไอโฟน, ไอแพด, และ ไอพอดทัช นอกจากนี้ "เดอะแคทาลิสต์" ยังได้นำไปใช้โฆษณาให้กับภาพยนตร์ในปี พ.ศ. 2554 "เดอะลินคอล์นลอว์เยอร์" ด้วยกันกับนักแสดง แมทธิว แม็คคอนาเฮย์
มิวสิกวิดีโอ.
มิวสิกวิดีโอของเพลงนี้ถ่ายทำในเดือนมิถุนายน และกำกับโดย โจ ฮาห์น วิดีโอนี้มีการอ้างอิงถึง "ภควัทคีตา" และ เจ. โรเบิร์ต ออพเพนไฮเมอร์ ตลอดจนบันทึกทางศาสนาของยิวหรือคริสเตียน ซึ่งทั้งสามอย่างนี้เป็นแนวคิดที่ใช้ในอัลบั้ม"อะเทาซันด์ซันส์"นี้ด้วย โจ ฮาห์นได้อธิบายแนวคิดของวิดีโอนี้ที่ว่า ถ้ามนุษยชาติต้องยอมรับชะตากรรมของพวกเขาในช่วงเวลาแห่งความสิ้นหวัง
วิดีโอนี้ได้ออกเผยแพร่ลงในช่องอย่างเป็นทางการของลิงคินพาร์กในยูทูบในวันที่ 25 สิงหาคม พ.ศ. 2553 วิดีโอเริ่มต้นด้วยเมืองทั้งเมืองที่เต็มไปด้วยหมอกควัน และแสดงให้เห็นไมค์ร้องเพลงด้วยชุดที่มีหมวกคลุมศีรษะในรถที่ผุพัง ผู้คนกำลังวิ่งออกมาจากเมือง สมาชิกในวงได้แสดงดนตรีให้เห็นในสิ่งก่อสร้างที่เหลืออยู่ และแสดงให้เห็นเชสเตอร์ร้องเพลงในขณะที่จมอยู่ในน้ำ
รายชื่อเพลง.
เพลงทั้งหมดแต่งโดยลิงคินพาร์ก
ชินัว อะเชเบ

ชินัว อะเชเบ (ชื่อเกิด อัลเบิร์ต ชินัวลูโมกู อะเชเบ (Albert Chinualumogu Achebe); 16 พฤศจิกายน พ.ศ. 2473 – 21 มีนาคม พ.ศ. 2556) เป็นกวี, นักเขียน และนักวิจารณ์ชาวไนจีเรีย ผลงานชิ้นแรก "Things Fall Apart" ได้รับการขนานนามว่าเป็นผลงานชิ้นเอกของเขา และใช้ในการศึกษาวรรณกรรมแอฟริกากันอย่างแพร่หลาย
ประวัติ.
ชินัว อะเชเบ เกิดเมื่อ พ.ศ. 2473 ที่เมืองโอกิดี ทางภาคตะวันออกเฉียงใต้ของไนจีเรีย (ขณะนั้นเป็นรัฐในอารักขาของอังกฤษ) ในครอบครัวโปรเตสแตนต์ที่มีเชื้อสายอิกโบ เขาชื่นชอบการฟังนิทานและเรื่องเล่าต่าง ๆ สมัยยังเล็ก เมื่อเข้าศึกษาที่โรงเรียน St Philips' Central School ครูคนหนึ่งได้รายงานว่าอะเชเบเป็นนักเรียนที่มีความสามารถในการเขียนและอ่านสูง ต่อมาเขาเข้าศึกษาระดับมหาวิทยาลัยที่ University College (ปัจจุบันคือ มหาวิทยาลัยอีบาดาน) ซึ่งเป็นมหาวิทยาลัยแห่งแรกของประเทศ โดยเลือกเรียนแพทย์ แต่ปีต่อมาก็เปลี่ยนไปเรียนภาษาอังกฤษ ประวัติศาสตร์ และเทววิทยา ขณะศึกษาอยู่ที่นั่น อะเชเบได้เขียนเรื่องสั้นเรื่องแรก "In a Village Church" ซึ่งมีเนื้อหาเกี่ยวกับชีวิตชนบทของชาวคริสต์ในไนจีเรีย หลังสำเร็จการศึกษาเมื่อ พ.ศ. 2497 อะเชเบได้ทำงานที่องค์การแพร่ภาพกระจายเสียงไนจีเรีย (NBS) สองปีต่อมา เขาได้ไปศึกษาดูงานที่กรุงลอนดอน สหราชอาณาจักร และเริ่มเขียน "Things Fall Apart" ซึ่งต่อมาได้รับคำชื่นชมจากสถาบันต่าง ๆ โดยขายได้มากกว่า 8 ล้านเล่มและแปลไปแล้ว 50 ภาษาทั่วโลก
เขาสมรสกับคริสทีอานา ชินเว โอโคลี ทั้งคู่มีบุตรด้วยกัน 4 คน หลังจากตีพิมพ์ "Anthills of the Savannah" อะเชเบก็ประสบอุบัติเหตุทางรถยนต์ จนทำให้เป็นอัมพาตต้องนั่งรถเข็น ต่อมาครอบครัวของเขาย้ายไปอยู่ที่สหรัฐอเมริกา เพราะอะเชเบได้รับตำแหน่งศาสตราจารย์ด้านแอฟริกาศึกษาที่มหาวิทยาลัยบราวน์ และดำรงตำแหน่งนั้นจนกระทั่งเสียชีวิตเมื่อ พ.ศ. 2556 ที่เมืองบอสตัน รวมอายุได้ 82 ปี
ในปี พ.ศ. 2560 กูเกิล ดูเดิลฉลองวันเกิดปีที่ 87 ให้แก่อะเชเบ
อนันตา แสงแห่งความหวัง

อนันตา แสงแห่งความหวัง  เป็นภาพยนตร์แอนิเมชันสัญชาติไทยโดย ดร.วัลลภา พิมพ์ทอง ผู้สร้างภาพยนตร์ Animation "พระพุทธเจ้า" เมื่อ พ.ศ. 2552 ดำเนินงานสร้างโดยมีเดียสแตนดาร์ด สตูดิโอ ผลงานกำกับภาพยนตร์ของ ดำเนินงานด้านโปรดักชั่นโดยบริษัท ไซน์ เอนเตอร์เทนเมนท์ จำกัด และบริหารการตลาด โดยบริษัท อีฟ มีเดีย จำกัด 
ประวัติ.
อนันตา “มหาสงคราม ความรัก และการค้นพบ” เริ่มดำเนินการสร้างเมื่อ ปี พ.ศ. 2552 แล้วเสร็จและฉายในเดือน ธันวาคม พ.ศ. 2557 รวมระยะเวลาสร้าง 5 ปี
เรื่องย่อ.
เมื่อหินศักดิ์สิทธิ์ที่ตกมาจากฟากฟ้าได้ตกไปอยู่ในการครอบครองของ "อวันตีนคร" ทำให้หลายหัวเมืองก่อสงครามแย่งชิงหินศักดิ์สิทธิ์ เพราะหวังในอิทธิฤทธิ์ปาฏิหาริย์ของหินที่จะบันดาลความสุขให้กับผู้ที่ได้ครอบครอง พระราชาแห่งอวันตีนคร ถูกลอบปรงพระชนม์จากการสมคบคิดของนางสนมเอกและบิดา พระมเหสีและเจ้าหญิงสิสิรา พระราชธิดาแห่งอวันตีนคร ถูกโยนความผิดและกล่าวหาว่าเป็นผู้วางยาพระราชา
อนันตา เจ้าชายหนุ่ม ผู้เสเพล อีกทั้งหัวใจพึ่งเจ็บปวดกับความรัก จำต้องกลายเป็นวีรบุรุษ ผู้กอบกู้อวันตีนครเพื่อให้กลับคืนมาสู่ความสงบสุขและเพื่อล้างมลทินให้กับพี่สาวทั้ง 3 พระองค์ จึงได้หนีออกจากพระราชวังโดยได้รับความช่วยเหลือจากทหารกล้า นามว่า อลันเดส และเหล่าองค์รักษ์ผู้ภักดี
แก่นของเรื่อง.
แก่นเรื่องของภาพยนตร์ “อนันตา” ผู้สร้างแฝงแง่คิดคำสอนเกี่ยวกับพุทธศาสนา โดยสื่อผ่านตัวการ์ตูนที่ลงแรงกายแรงใจ ในการวาดออกมาทีละแผ่น ด้วยความตั้งใจเป็นระยะเวลาหลายปี เพื่อให้ได้มาซึ่งภาพยนตร์แอนิเมชั่น 2D เรื่องนี้ที่ช่วยเผยแพร่คำสอนและเติมความหวังในการต่อสู้กับปัญหาต่างๆ ให้กับเยาวชนและบุคคลทั่วไป นี่อาจจะเป็นภาพยนตร์ที่สร้างกำลังใจ และสร้างแรงผลักดันให้ใครหลายๆคนที่ล้มแล้วกล้าที่จะลุกขึ้นสู้อีกครั้ง
พระครูอาภัสร์ธรรมคุณ (บุญรอด อาภสฺสโร)

พระครูอาภัสร์ธรรมคุณ (บุญรอด อาภสฺสโร) อดีตเจ้าอาวาสวัดโคกกรม ตำบลจีกแดก อำเภอพนมดงรัก จังหวัดสุรินทร์ และอดีตเจ้าคณะตำบลโคกกลาง อำเภอพนมดงรัก จังหวัดสุรินทร์, ผู้เชี่ยวชาญด้านยาสมุนไพรโบราณ เป็นพระเกจิเถราจารย์ผู้ทรงวิทยาคมแห่งดินแดนอิสานใต้
ด้านสาธารณูปการสงเคราะห์.
ท่านก็ได้บริจาคเงินสมทบทุนช่วยสร้างเสนาสนะในวัดที่กำลังพัฒนาหลายแห่ง เช่น
อีกทั้งท่านยังได้ บริจาคเงินสมทบทุนช่วยสร้างอาคารโรงพยาบาลพนมดงรัก และช่วยเหลือ ทหาร ตำรวจ องค์กรกู้ภัย และโรงเรียนที่ขาดแคลนทุนทรัพย์ในการพัฒนาของโรงเรียนด้านต่าง ๆ ในจังหวัดสุรินทร์ พร้อมทั้งได้ จัดซื้ออุปกรณ์เครื่องมือทางการแพทย์มอบให้กับโรงพยาบาลสุรินทร์
ลีฟเอาต์ออลเดอะเรสต์

"ลีฟเอาต์ออลเดอะเรสต์"  เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายในวันที่ 15 กรกฎาคม พ.ศ. 2551 เป็นซิงเกิลที่ห้าและเป็นซิงเกิลสุดท้ายจากสตูดิโออัลบั้มชุดที่สามของวง "มินิตส์ทูมิดไนต์" เนื่องจากความนิยมของเพลงด้วยยอดขายในช่วงสัปดาห์ที่เปิดตัวอัลบั้ม ทำให้ติดอันดับใน "บิลบอร์ด" ป็อป 100 ในสัปดาห์นั้น เพลงในเวอร์ชันอัลบั้มมีช่วงเสียงต่อเนื่องกับเพลง "บลีดอิตเอาต์"
มิวสิกวิดีโอ.
ในการสัมภาษณ์กับเอ็มทีวี ไมค์ได้กล่าวว่าวิดีโอกำกับโดยสมาชิกของวง โจ ฮาห์น เป็นภาพที่เกิดขึ้นในอนาคตไปในแนวนิยายวิทยาศาสตร์ และแสดงให้เห็นชีวิตประจำวันของสมาชิกในวงจะเป็นอย่างไร ถ้าไปอยู่อาศัยนอกอวกาศ โดยจะให้พวกเขาอาศัยอยู่ในยานซึ่งเป็นที่อยู่อาศัยเทียมที่ทำให้สามารถเดินทางได้ไปทั่วจักรวาล วิดีโอนี้จะไม่มีภาพแสดงดนตรีให้เห็น จะมีแต่ฉากเชสเตอร์ เบนนิงตันร้องเพลงเป็นส่วนใหญ่
วิดีโอนี้ได้รับอิทธิพลมาจากภาพยนตร์อังกฤษ "ซันไชน์" ด้วยภาพรวมและแนวคิดที่คล้ายๆ กัน
โจ ฮาห์น ได้กล่าวว่า:
วิดีโอนี้ออกก่อนกำหนดในวันที่ 30 พฤษภาคม พ.ศ. 2551 ซึ่งเป็นวันเดียวกันกับที่ลิงคินพาร์กได้ออกประกาศในมายสเปซว่าวิดีโอนี้จะกำหนดออกเผยแพร่ครั้งแรกในวันที่ 2 มิถุนายน พ.ศ. 2551 "ลีฟเอาต์ออลเดอะเรสต์" ได้เป็นหนึ่งในสิบเพลงแห่งสัปดาห์ในวีเอชวัน
รายชื่อเพลง.
เพลงทั้งหมดแต่งโดยลิงคินพาร์ก
มิดเดิลบืร์ค

มิดเดิลบืร์ค  เป็นเมืองและเทศบาลแห่งหนึ่งทางทิศตะวันตกเฉียงใต้ของประเทศเนเธอร์แลนด์ และเป็นเมืองหลักของจังหวัดเซลันด์ มิดเดิลบืร์คตั้งอยู่ในคาบสมุทรตอนกลางของจังหวัดซึ่งมีชื่อว่า "มิดเดิน-เซลันด์" (ประกอบด้วยอดีตเกาะวัลเคอเริน, โนร์ด-เบเฟอลันด์ และเซยด์-เบเฟอลันด์) มีจำนวนประชากรประมาณ 48,000 คน
โอซากะบูลทีออน

โอซากะบูลทีออน  เป็นสโมสรวอลเลย์บอลชายตั้งอยู่ในเมืองฮิรากาตะ จังหวัดโอซากะ ประเทศญี่ปุ่น เดิมชื่อ พานาโซนิคแพนเทอส์  ทีมนี้เข้าแข่งขันในเอสวี.ลีก สโมสรก่อตั้งขึ้นในปี 1952 โดยมีเจ้าของทีมคือบริษัทพานาโซนิค คอร์ปอเรชัน
กิฟเวนอัป

"กิฟเวนอัป"  เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่สี่จากสตูดิโออัลบั้มชุดที่สามของวง "มินิตส์ทูมิดไนต์" ออกจำหน่ายเป็นดิจิทัลดาวน์โหลดในสหราชอาณาจักรเมื่อวันที่ 17 กุมภาพันธ์ พ.ศ. 2551 ถึงแม้ว่าเพลงนี้จะไม่ประสบความสำเร็จมากนักในสหรัฐอเมริกา แต่ก็ได้ติดอันดับสูงในชาร์ตเพลงอัลเทอร์เนทีฟ
เจที ทันเดอส์ ฮิโรชิมะ

เจที ทันเดอส์ ฮิโรชิมะ  เป็นทีมวอลเลย์บอลชาย ซึ่งตั้งอยู่ ณ ฮิโรชิมะ, จังหวัดฮิโรชิมะ ประเทศญี่ปุ่น ทีมนี้เข้าแข่งขันในวี.พรีเมียร์ลีก ซึ่งมีเจ้าของคือบริษัท เจแปนโทแบคโค จำกัด
ประวัติ.
สโมสรก่อตั้งขึ้นในปี ค.ศ. 1931 เป็นสโมสรของฮิโระชิมะเซ็นไบเคียวคุ (ชื่อเดิม เจที ฮิโระชิมะ) ของการคลังสาธารณะของญี่ปุ่น
คนตายที่หายใจ

คนตายที่หายใจ เป็นซิงเกิ้ลเปิดตัวของกลุ่ม ร็อคไรเดอร์ อันประกอบไปด้วย เอกรัตน์ วงศ์ฉลาด , นิพนธ์ ไทยเจริญ (เต๋า แอร์บอร์น) ยังเป็นผู้ประพันธ์คำร้อง เทวฤทธิ์ ศรีสุข (หรั่ง ซิลลี่ ฟูลส์) เป็นคนแต่งทำนองและเรียบเรียงร่วมกับ จักรินทร์ จูประเสริฐ (ต้น ซิลลี่ ฟูลส์) เพลงออกจำหน่ายในวันที่ 20 พฤษภาคม พ.ศ. 2557 เนื้อหาของเพลงหมายถึงคนที่รู้สึกสูญเสียไม่สมหวังปรารถณาอะไรต่างๆ ต้องลุกขึ้นสู้และเดินต่อไปไม่ควรท้อหรือหยุดอยู่กับที่ โดยเพลงยังถูกใช้เป็นเพลงประกอบละครเรื่อง คุณผีที่รัก ทางช่องสถานีโทรทัศน์สีกองทัพบกช่อง 7 อีกด้วย
มิวสิกวิดีโอ.
มิวสิกวิดีโอนี้เป็นแนวภาพยนตร์แอ๊กชั่นขนาดย่อม ถ่ายทำที่จังหวัดบุรีรัมย์
การตอบรับ.
เพลง คนตายที่หายใจ ได้อันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 13 กรกฎาคม พ.ศ. 2557 และอันดับที่ 4 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 3 สิงหาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล
วัดขุนคง

วัดขุนคง เป็นวัดเก่าแก่ ตั้งอยู่หมู่ที่ 5 บ้านขุนคง ตำบลขุนคง อำเภอหางดง จังหวัดเชียงใหม่ เป็นโบราณสถาน ลำดับ 003640
ประวัติ.
วัดขุนคง เดิมเป็นวัดร้างชื่อว่าวัดบ้านหง และต่อมาในยุคพระเจ้ากาวิละ ช่วงยุคเก็บผ้าใส่ซ้าเก็บผ้าใส่เมือง พระองค์ได้นำพวกละว้า จากอำเภอสันป่าตอง มาอยู่ที่หมู่บ้านร้างหมู่บ้านหง โดยมีผู้นำหมู่บ้านคือ ปู่ขุนคง ได้นำชาวบ้านมาพัฒนาสร้างหมู่บ้านขึ้น พร้อมบูรณะวัดร้างบ้านหงและเปลี่ยนชื่อเป็น วัดขุนคงหลวง ตามชื่อผู้นำหมู่บ้าน
เมือกชมพู

"เมือกชมพู"  เป็นฉายาของผลิตภัณฑ์เนื้อสัตว์ซึ่งอุตสาหกรรมเนื้อสัตว์เรียก "เนื้อวัวเนื้อละเอียดบาง" (lean finely textured beef, LFTB), "เนื้อวัวเนื้อละเอียด" และ "การเล็มเนื้อวัวบางไร้กระดูก" (boneless lean beef trimmings, BLBT) ในปี 2544 กระทรวงการเกษตรสหรัฐอนุมัติผลิตภัณฑ์ให้มนุษย์บริโภคโดยจำกัด และใช้เป็นสารเติมแต่งอาหารแก่เนื้อวัวบดและเนื้อสัตว์แปรรูปที่มีเนื้อวัวเป็นตัวเสริม ที่สัดส่วนปกติไม่เกินร้อยละ 25 ของทุกผลิตภัณฑ์ แต่ถูกห้ามขายให้มนุษย์บริโภคในสหภาพยุโรป ในกระบวนการผลิต ความร้อนและการปั่นเหวี่ยง (centrifuge) แยกไขมันจากเนื้อสัตว์ในการเล็มเนื้อวัว แล้วให้ผลิตภัณฑ์ที่ได้สัมผัสกับแก๊สแอมโมเนียหรือกรดซิตริกเพื่อฆ่าแบคทีเรีย
โอกาเมอรูน แบร์โซเดอโนซ็องแซ็ทร์

โอกาเมอรูน แบร์โซเดอโนซ็องแซ็ทร์  มีชื่ออื่นว่า "" หรือ "The Rallying Song" เป็นเพลงชาติของแคเมอรูน เริ่มบรรเลงครั้งแรกเมื่อ ค.ศ. 1948 ประกาศใช้อย่างเป็นทางการเมื่อ ค.ศ. 1957 ภายหลังจากที่ได้รับเอกราชจากฝรั่งเศส เรียบเรียงทำนองโดยเรอเน จาม อาฟาเม ซึ่งเขาได้ประพันธ์บทร้องร่วมกับซามุแอล มีนกีโย บามบา และมออีซ อึนยัต อึงกอโอ ได้มีการแก้ไขบทร้องเมื่อ ค.ศ. 1978
<br style="clear:both;">
ประวัติ.
เพลงชาติแคมเมอรูนนี้ ประพันธ์ขึ้นในช่วงปลายคริสต์ทศวรรษ 1920 ได้รับการนำไปใช้อย่างไม่เป็นทางการตั้งแต่ ค.ศ. 1948 ก่อนได้รับเอกราช และนำมาใช้อย่างเป็นทางการใน ค.ศ. 1957 ดทำนองเพลงนี้ประพันธ์โดยเรอเน จาม อาฟาเม ผู้แต่งเนื้อร้องร่วมกับซามุแอล มีนกีโย บามบา และมออีซ อึนยัต อึงกอโอ ได้มีการเปลี่ยนแปลงเนื้อเพลงชาติในปี ค.ศ. 1978
ท้ายเงวียน

ท้ายเงวียน  เป็นเมืองและเทศบาลนครแห่งหนึ่งในประเทศเวียดนาม เป็นเมืองหลักและเมืองที่ใหญ่ที่สุดของจังหวัดท้ายเงวียน ได้รับการกำหนดให้เป็นเมืองชั้นที่หนึ่งและเป็นเมืองที่ใหญ่ที่สุดเป็นอันดับที่ 9 ของประเทศเวียดนาม เมืองนี้มีชื่อเสียงทั่วประเทศเวียดนามมานานจากการผลิตชา ในปี ค.ศ. 1959 ท้ายเงวียนเป็นที่ตั้งโรงงานเหล็กกล้าแห่งแรกของเวียดนาม และขณะนี้เป็นที่ตั้งของเมืองมหาวิทยาลัยระดับภูมิภาคที่มีขนาดใหญ่และกำลังขยายตัวขึ้นเรื่อย ๆ
ภูมิศาสตร์.
เมืองท้ายเงวียนตั้งอยู่ริมฝั่งแม่น้ำเกิ่ม มีเนื้อที่ประมาณ 189,705 ตารางกิโลเมตร และมีประชากรประมาณ 330,000 คน ในปี ค.ศ. 2010
สถานที่ท่องเที่ยว.
พิพิธภัณฑ์วัฒนธรรมของกลุ่มชาติพันธุ์ของเวียดนามตั้งอยู่ในเมืองท้ายเงวียน เป็นพิพิธภัณฑ์ด้านชนกลุ่มน้อยที่ใหญ่ที่สุดของประเทศเวียดนาม ได้รับการจัดตั้งขึ้นในปี ค.ศ. 1960
เขตการปกครอง.
เมืองท้ายเงวียนประกอบด้วย 19 แขวง และ 9 ตำบล
ตำบล

ตำบล หรือ เขตที่ตั้งเมือง  เป็นนิคมมนุษย์ที่มีขนาดใหญ่กว่าหมู่บ้าน แต่เล็กกว่าเมือง ขนาดของเมืองขนาดเล็กอาจแตกต่างกันอย่างมากในทุกภูมิภาคของโลก เมืองขนาดเล็กในประเทศไทยยังหมายถึงเทศบาลตำบล
อฺวี๋ เหวินเสีย

อฺวี๋ เหวินเสีย (เกิด 6 สิงหาคม 2532) เป็น นางงาม ชาวจีน เป็นผู้ชนะในการประกวด มิสเวิลด์ 2012 เธอเป็นผู้ชนะคนที่สองจากจีนต่อจาก จาง จือ ลิน 
ประวัติ.
เธอเกิดใน ฮาร์บิน มณฑลเฮย์หลงเจียง ทางภาคตะวันออกเฉียงเหนือของจีน เธอมีความใฝ่ฝันว่าจะเป็นนักร้อง เธอจบการศึกษาจาก มหาวิทยาลัยฮาร์บิน จบการศึกษาจากคณะดนตรีเพลงพื้นบ้าน 
การประกวด.
มิสไชน่าเวิลด์ 2012.
เมื่อวันที่ 30 พฤษภาคม 2012 เธอเป็นผู้ชนะในการประกวด มิสไชน่าเวิลด์ 2012 ที่ Lake Resort in Beijing. 
มิสเวิลด์ 2012-2013.
ในวันที่ 18 สิงหาคม 2012 เธอได้รับตำแหน่ง มิสเวิลด์ ที่จัดการประกวด ใน ศูนย์สนามกีฬาออกกำลังกายตงซาน ใน ออโต้ มองโกเลียใน จีน นอกจากนี้เธอยังได้รับรางวัล Miss World Talent 2012 หรือรางวัลนางงามที่มีความสามารถพิเศษ และเธอก็เป็นผู้ชนะในรางวัลความสามารถพิเศษ โดยเธอได้ร้องเพลง พื้นบ้านของจีน 
ปัจจุบัน.
เธอได้รับงานแสดงในภาพยนตร์ The Transporter Refueled ในบน เกียว ผู้หญิงขายบริการที่ยอมแหกกฎมาเฟีย โดยมีแอนนา เป็นแกนนำ
รายพระนามพระมหากษัตริย์คองโก

พระมหากษัตริย์แห่งราชอาณาจักรคองโก.
ส่วนต่อไปนี้จะแบ่งออกเป็นระยะเวลาขึ้นอยู่กับกานดาหรือราชวงศ์ที่ปกครอง ส่วนใหญ่ขึ้นครองราชย์แทนในช่วงเวลาที่แตกต่างกันมีไม่กี่ช่วงเวลาใด ๆ กรณีนี้ไม่ได้อย่างไรก็ตาม; หลังจากสงครามกลางเมืองคองโก ในช่วงเวลานี้จะทราบชื่อของกานดาพระนามของกษัตริย์พร้อมกับรัชสมัยของแต่ละพระองค์
ยุคแตกแยก.
กษัตริย์แห่งเลมบา.
ปกครองโดยราชวงศ์กินลาซา
กษัตริย์แห่งอึมบัมบา โลวาตา.
ปกครองโดยราชวงศ์คิมปันซู
กาัตริย์ภายใต้โปรตุเกส.
โปรตุเกสล้มล้างระบอบกษัตริย์คองโกในปี1914
เชิงอรรถ.
<templatestyles src="Reflist/styles.css" />
ชาวฟินแลนด์

<ns>0</ns>
 <revision>
 <parentid>11972676</parentid>
 <timestamp>2025-05-29T17:21:57Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12337959</origin>
 <model>wikitext</model>
 <format>text/x-wiki</format>
ชาวฟินแลนด์  เป็นกลุ่มคนเผ่าพันธุ์ฟินโน ซึ่งเป็นประชากรส่วนใหญ่ของประเทศฟินแลนด์
ทอมัส พินชอน

ทอมัส พินชอน (เกิด 8 พฤษภาคม พ.ศ. 2480) เป็นนักเขียนชาวอเมริกัน ผลงานของเขามักมีเนื้อหาซับซ้อน เกี่ยวข้องกับแนวคิดโมเดิร์นชั้นสูงและโพสต์โมเดิร์น นวนิยายลำดับที่ 3 "Gravity's Rainbow" ได้รับการยกย่องว่าเป็นหนึ่งในผลงานชิ้นเอกของเขา
ประวัติ.
ทอมัส พินชอน เกิดเมื่อ พ.ศ. 2480 ที่เมืองเกลนโคฟ รัฐนิวยอร์ก ประเทศสหรัฐอเมริกา เป็นหนึ่งในบุตร 3 คนของทอมัส พินชอน ซีเนียร์ และแคเทอริน เบนเนตต์ เมื่ออายุได้ 16 ปี เขาเข้าศึกษาในสาขาฟิสิกส์วิศวกรรมที่มหาวิทยาลัยคอร์เนล แต่พอจบปี 2 เขาก็ไปรับราชการทหารสังกัดกองทัพเรือสหรัฐ ก่อนจะกลับมาเรียนที่คอร์เนลอีกครั้ง หลังสำเร็จการศึกษา เขาก็เริ่มต้นเขียนนิยายเล่มแรก "V." ในปี พ.ศ. 2516 พินชอนตีพิมพ์ "Gravity's Rainbow" ซึ่งได้เข้าชิงรางวัลเนบิวลา และหนึ่งปีต่อมา ได้รับรางวัล National Book Award for Fiction (ร่วมกับไอแซก ซิงเกอร์) นอกจากนี้ นิตยสารไทม์ยังจัดให้หนังสือเล่มนี้เป็นหนึ่งในนิยาย 100 เล่มที่ดีที่สุดตลอดกาลอีกด้วย
ในปี พ.ศ. 2531 เขาได้รับรางวัล MacArthur Fellows Program ซึ่งมอบให้แก่บุคคลที่มีความเป็นเลิศในสาขาต่าง ๆ 2 ปีต่อมาเขาก็สมรสกับเมลานี แจ็กสัน ซึ่งเป็นเหลนสาวของธีโอดอร์ รูสเวลต์ ประธานาธิบดีคนที่ 26 ของสหรัฐ และเป็นตัวแทนของเขาเอง ทั้งคู่มีบุตรด้วยกัน 1 คน นอกจากจะมีชื่อเสียงในด้านการเขียนแล้ว พินชอนยังขึ้นชื่อในเรื่องการเก็บตัว รูปถ่ายเพียงไม่กี่ภาพของเขาส่วนใหญ่มาจากสมัยเรียน พินชอนไม่ชอบให้สัมภาษณ์กับสื่อ จึงก่อให้เกิดข้อสันนิษฐานต่าง ๆ เกี่ยวกับตัวตนของเขา โดยครั้งหนึ่ง สื่อเคยตั้งข้อสังเกตว่าตัวตนที่แท้จริงของพินชอนคือ เจ. ดี. แซลินเจอร์ ผู้เขียน "The Catcher in the Rye"
ราชวงศ์เซฟาวา

ราชวงศ์เซฟาวาเป็นราชวงศ์ของพระมหากษัตริย์ (หรือที่ชาวพื้นเมืองเรียกว่าไม) ของจักรวรรดิคาเนม-บอร์นูที่อยู่ทางตะวันตกของชาดก่อตั้งเมือปีค.ศ. 1396 ในบอร์นู (ปัจจุบันอยู่ในภาคตะวันออกเฉียงเหนือไนจีเรีย)
ทฤษฎีเกี่ยวกับต้นกำเนิดของราชวงศ์นี้แตกต่างกันไป นักวิชาการหลายคนยืนยันว่ามันอาจจะมาจากชาวตูบูการขยายตัวหรือประกอบด้วยราชวงศ์พื้นเมือง ทฤษฎีอื่น ๆ นอกจากนี้ยังได้รับการทำ นักประวัติศาสตร์ชาวเยอรมัน มีเหตุมีผลมีคนแย้งว่าการปรากฎตัวของราชวงศ์เซฟาวา เข้ามาในศตวรรษที่ 11 เมื่อ ฮัมเมย์ นำศาสนาอิสลามในจักรวรรดิ มีเหตุมีผลเสริมว่าการปรากฎตัว ฮัมเมย์ เป็นตัวแทนขึ้นของราชวงศ์และชนชั้นปกครองชาวเบอร์เบอร์ก่อนหน้านี้ชาวซากกาวา อ้างว่าราชวงศ์เซฟาวาเป็นบรรพบุรุษของพวกเขาในช่วงปลายยุคอิสลาม กษัตริย์ชาวเยเมน ไซฟ์ อิบน์ บียาซัน ประเพณีนี้ได้รับการกล่าวถึงเป็นครั้งแรกโดยอันดาลูซิอานนักวิชาการอิบันกล่าวในศตวรรษที่ 13 และมีเหตุมีผลเชื่อว่ามันจะเป็นผลไม้ส่วนใหญ่ของนักวิชาการมุสลิมที่มาจากนิมภูมิภาคที่ประเพณี ฮิมยาไรต์ แข็งแรงนักประวัติศาสตร์ส่วนใหญ่เห็น แต่ ที่ผู้นำของราชวงศ์ใหม่นี้อยู่ในความเป็นจริงบรรพบุรุษของชาวคาเนมบู .
เป็นราชวงศ์หนึ่งในแอฟริกาที่ที่ยาวที่สุดก่อนสูญเสียราชบัลลังก์ใน 1846
เจ. ดี. แซลินเจอร์

เจ. ดี. แซลินเจอร์ (1 มกราคม พ.ศ. 2462 – 27 มกราคม พ.ศ. 2553) หรือ เจอโรม เดวิด แซลินเจอร์  เป็นนักเขียนชาวอเมริกัน ผลงานที่เป็นที่รู้จักกันดีของเขาคือ "The Catcher in the Rye"
ประวัติ.
เจ. ดี. แซลินเจอร์ เกิดเมื่อ พ.ศ. 2462 ที่นครนิวยอร์ก สหรัฐอเมริกา ในครอบครัวชาวยิว ในวัยเด็ก เขาย้ายโรงเรียนบ่อยมาก จนสุดท้ายมาเรียนที่ Columbia University School of General Studies และเริ่มเขียนนิยายที่นั่น แซลินเจอร์เคยคบหากับอูนา โอนีล แต่ก็เลิกกัน เมื่อเธอตัดสินใจแต่งงานกับชาร์ลี แชปลิน ในปี พ.ศ. 2494 เขาก็ตีพิมพ์นิยายเล่มแรก "The Catcher in the Rye" ซึ่งมีเนื้อหาเกี่ยวกับชีวิตของเด็กหนุ่มวัย 16 ปีที่มีปัญหากับสิ่งต่าง ๆ นิยายเล่มนี้ได้รับการตอบรับดีมาก แต่ในขณะเดียวกันก็ถูกโจมตีจากสถาบันต่าง ๆ เช่นกัน รวมถึงถูกโยงเข้ากับการลอบสังหารจอห์น เลนนอนและความพยายามลอบสังหารโรนัลด์ เรแกน ต่อมาเขาย้ายไปอยู่เมืองคอร์นิช ในรัฐนิวแฮมป์เชอร์ และแต่งงานกับแคลร์ ดักลัส ทั้งคู่มีบุตรด้วยกัน 2 คน แต่ภายหลังก็หย่ากัน ก่อนจะแต่งงานใหม่อย่างลับ ๆ กับคอลลีน โอนีล แซลินเจอร์อาศัยอยู่ที่คอร์นิชจนกระทั่งเสียชีวิตโดยโรคชรา เมื่อ พ.ศ. 2553 รวมอายุได้ 91 ปี
นอกจากจะมีชื่อเสียงในด้านการเขียนแล้ว แซลินเจอร์ยังเป็นที่รู้จักกันดีว่าเขาเป็นนักเขียนที่เก็บตัว เขาตีพิมพ์งานเขียนชิ้นสุดท้ายเมื่อ พ.ศ. 2508 และให้สัมภาษณ์กับสื่อครั้งสุดท้ายเมื่อ พ.ศ. 2523 เรื่องราวชีวิตของเขาส่วนใหญ่มาจากจอยซ์ เมย์นาร์ด คนรักเก่า และมาร์กริต แซลินเจอร์ ผู้เป็นลูกสาว
ลารอแชล

ลารอแชล  เป็นเมืองทางตะวันตกของประเทศฝรั่งเศส เป็นเมืองท่าทางทะเลบริเวณอ่าวบิสเคย์ ติดกับมหาสมุทรแอตแลนติก เป็นเมืองหลักของจังหวัดชาร็องต์-มารีตีม เมืองเชื่อมต่อกับเกาะอีลเดอเร ด้วยสะพานยาว 2.9 กิโลเมตรที่สร้างเสร็จเมื่อวันที่ 19 พฤษภาคม ค.ศ. 1988
จังหวัดคั้ญฮหว่า

คั้ญฮหว่า  เป็นจังหวัดหนึ่งของประเทศเวียดนาม ตั้งอยู่ในภาคชายฝั่งตอนกลางใต้ มีประชากรประมาณ 1,066,300 คน และครอบคลุมพื้นที่ 5,197 ตารางกิโลเมตร เมืองหลักคือญาจาง จังหวัดคั้ญฮหว่าเป็นที่พักตากอากาศของสมเด็จพระจักรพรรดิบ๋าว ดั่ย, สถาบันปาสเตอร์ที่ญาจาง, สถาบันสมุทรศาสตร์, สถาบันวัคซีนและสารชีวภาพ และเคยเป็นที่ตั้งกองบัญชาการกองกำลังพิเศษของกองทัพสหรัฐ ("กรีนเบอเรต์") ระหว่างสงครามเวียดนามในปลายคริสต์ทศวรรษ 1950 และคริสต์ทศวรรษ 1960 ช่วงปลายเดือน ท่าเรืออ่าวกามซัญเป็นสถานที่ที่ดีที่สุดสำหรับฐานเรือดำน้ำในประเทศเวียดนาม วัดโบราณแห่งหนึ่งของอาณาจักรจามปาตั้งอยู่ทางทิศเหนือของญาจาง
ภูมิศาสตร์.
จังหวัดคั้ญฮหว่ามีพื้นที่ 5.197 ตารางกิโลเมตร พิกัดทางภูมิศาสตร์อยู่ระหว่าง 108°40’33" ถึง 109°27’55" ตะวันออก และ 11°42’50" ถึง 12°52’15" เหนือ
เขตการปกครอง.
จังหวัดคั้ญฮหว่าแบ่งออกเป็น 9 เขตการปกครองระดับอำเภอ ประกอบด้วย 6 อำเภอ, 1 เมืองระดับอำเภอ และ 2 นครภายใต้จังหวัด ดังนี้
เขตการปกครองระดับอำเภอเหล่านี้แบ่งย่อยออกเป็นเขตการปกครองระดับตำบล ซึ่งประกอบด้วย 6 เมืองระดับตำบล, 99 ตำบล และ 35 แขวง
กองทัพแห่งชาติรัฐฉาน

กองทัพแห่งชาติรัฐฉาน  เป็นกองกำลังติดอาวุธชาตินิยมของไทใหญ่ ที่ต่อสู้เพื่อต่อต้านการปกครองของทหารพม่าผ่านทางสภาฟื้นฟูกฎหมายและกฏระเบียบแห่งรัฐ ผู้บัญชาการกองทัพคือนายพลก้านยอด
กองทัพแห่งชาติฉานสถาปนาขึ้นเมื่อ 7 กรกฎาคม พ.ศ. 2538 โดยสมาชิกที่แยกมาจากกองทัพเมิงไตของขุนส่าซึ่งนำโดยนายพลก้านยอดและแดไวน์ โดยกล่าวว่ากองทัพเมิงไตเกี่ยวข้องกับยาเสพติดมากกว่าที่จะต่อสู้เพื่อไทใหญ่ เมื่อแยกตัวออกมานั้นมีทหารราว 500 คน ต่อมาในเดือนกันยายนมีทหารเพิ่มขึ้นเป็นประมาณ 2,000 คน แต่ต่อมา กองทัพแห่งชาติรัฐฉานได้ลงนามสงบศึกกับทหารพม่าเมื่อสิ้นปี พ.ศ. 2538
ในเดือนเมษายน พ.ศ. 2548 กองทหารพม่าร่วมกับกองทัพสหรัฐว้าได้โจมตีกองทัพแห่งชาติรัฐฉาน และจับผู้นำส่วนใหญ่ไป ทำให้ผู้นำทหารส่วนหนึ่งได้แยกตัวออกไป รวมตัวกับกองทัพรัฐฉานใต้ที่นำโดยเจ้ายอดศึกเพื่อเรียกร้องเอกราชของรัฐฉานต่อไป
วัดดอนตูม (จังหวัดราชบุรี)

วัดดอนตูม เป็นวัดในพระพุทธศาสนา สังกัดมหานิกาย ตั้งอยู่ที่ตำบลบ้านโป่ง อำเภอบ้านโป่ง จังหวัดราชบุรี ตั้งมาประมาณ 227 ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณตำบลบ้านโป่ง
เจ้าอาวาส.
วัดดอนตูม ในสมัยนั้นโบราณเล่าว่า บางปีมีพระจำพรรษาแต่ในฤดูฝน ในระยะต้นๆ นั้น ไม่ปรากฏเจ้าอาวาสเป็นที่แน่นอน มีมากี่รูปแล้ว ต่อมาในสมัยระยะกลางๆ มี เจ้าอาวาสที่ปรากฏชื่อ คือ
ศาสนาสถานในวัด.
พระครูอินทคุณาวสัย (หลวงพ่อตัน อังกุโร) ท่านดำรงตำแหน่งเจ้าอาวาสต่อจากพระครูโสภณรัตนากร เมื่อ พ.ศ. 2518 มาจนถึงปัจจุบัน ผลงานด้านการสาธารณูปการของท่าน มีดังนี้
กิจกรรมในวัด.
กิจกรรมที่โดดเด่นของวัดดอนตูมนั้น กิจกรรมหลัก ๆ มีดังนี้<br>
1. การสอนการบรรยายธรรม แก่เด็กนักเรียน ทั้งโรงเรียนในวัดและนอกวัด และประชาชนเนื่องในโอกาสบำเพ็ญกุศลต่าง ๆ<br>
2. การจัดงานปิดทองพระพุทธฉายประจำปี ซึ่งตรงกับวันเพ็ญกลางเดือน 3 ของทุกปี มีประชาชนทั้งในและนอกอำเภอ มาสักการบูชา และเที่ยวงานเป็นจำนวนมาก เฉพาะวันขึ้น 15 ค่ำ เดือน 3 ซึ่งตรงกับวันมาฆบูชา ประชาชนจะมาทำพิธีเวียนเทียนรอบองค์ พระพุทธฉาย มากเป็นพิเศษ<br>
3. การจัดงานเทศน์มหาชาติ พระเวสสันดรชาดก ในเทศกาลวันออกพรรษา เพื่อเป็นการสืบสานวัฒนธรรมประเพณีอันดีงามไว้<br>
4. การจัดงานประเพณีเทศกาลวันสงกรานต์ ทางวัดได้ร่วมกับเทศบาลเมืองบ้านโป่ง จัดงานวันสงกรานต์ ในวันที่ 13-15 เดือนเมษายน ของทุกปี เพื่อเป็นการอนุรักษ์ขนบธรรมเนียมประเพณีพื้นบ้าน มีการจัดขบวนอัญเชิญพระพุทธสิหิงส์ จากวัดดอนตูม ไปรอบตลอด เพื่อให้ประชาชนได้บูชาสักการะ, การสรงน้ำพระ, การรดน้ำดำหัว, และจัดกิจกรรมการละเล่นพื้นบ้าน เป็นต้น<br>
5. การจัดบรรพชาสามเณรภาคฤดูร้อน วัดดอนตูม ได้จัดโครงการบรรพชาสามเณรภาคฤดูร้อนเป็นประจำทุกปี โดยกำหนดเอาวันที่ 1-30 เดือนเมษายน รวมระยะเวลาของโครงการ 1 เดือน มีผู้ปกครองพาบุตรหลานของตนมาสมัครบรรพชา เฉลี่ยปีละ 100 คน<br>
6.การจัดกิจกรรมเนื่องในวันสำคัญทางศาสนา เมื่อวันสำคัญทางศาสนาเวียนมาถึง คือ วันมาฆบูชา วันวิสาขบูชา วันอัฐมีบูชา และวันอาสาฬหบูชา มีการจัดกิจกรรมเนื่องในวันสำคัญดังกล่าวขึ้น เช่น จัดให้ประชาชนถือศีล ทำบุญใส่บาตร ฟังธรรม รวมถึงปฏิบัติธรรม ทำพิธีเวียนเทียน และเลิกละอบายมุขต่างๆ
วัดชมภูพล

วัดชมภูพล เป็นวัดในพระพุทธศาสนา สังกัดมหานิกาย ตั้งอยู่ที่ตำบลหนองปลาหมอ อำเภอบ้านโป่ง จังหวัดราชบุรี เป็นวัดที่มีความสำคัญในฐานะเป็นศูนย์กลางของชาวพุทธในบริเวณตำบลหนองปลาหมอ
ประวัติ.
ความเป็นมาของวัด เป็นชื่อนามสกุลของผู้ที่ถวายที่ดินสร้างวัดครั้งแรก จำนวน 9 ไร่ คือ นายรอด นางจวน ชมภูพล พร้อมทั้งถวายปัจจัยจำนวนหนึ่งและชาวบ้านบ่อเจ๊ก ประมาณ 60 หลังคาเรือนช่วยกันสร้างวัดด้วยกำลังกายและกำลังทรัพย์ จนกระทั่งทางราชการได้ประกาศเป็นวัดพัฒนาที่มีผลงานดีเด่นอีกด้วย
วัดชมภูพล ตั้งเมื่อวันที่ 28 ธันวาคม พ.ศ. 2513 วัดได้รับพระราชทานวิสุงคามสีมาเมื่อ พ.ศ. 2517 เขตวิสุงคามสีมา กว้าง 25 เมตร ยาง 40 เมตร
เจ้าอาวาส.
เจ้าอาวาสที่ปกครองวัดสืบต่อกันมาเท่าที่ทราบนามของวัดชมภูพลจากอดีตจนถึงปัจจุบันมีดังนี้
ยัสเปอร์ ซิลเลิสเซิน

ยาโกบึส อันโตนียึส เปเตอร์ "ยัสเปอร์" ซิลเลิสเซิน (เกิด 22 เมษายน ค.ศ. 1989) เป็นนักฟุตบอลอาชีพชาวดัตช์ ปัจจุบันเล่นในตำแหน่งผู้รักษาประตูให้กับNECของเนเธอร์แลนด์ และทีมชาติเนเธอร์แลนด์
ซิลเลิสเซิน เข้าร่วมทีมเยาวชนของ เอ็นเอเช ไนเมเคิน ในปี ค.ศ. 2001 และได้ก้าวขึ้นมาลงเล่นกับทีมนี้ในปี ค.ศ. 2010 ก่อนย้ายไปอายักซ์ ด้วยค่าตัว 3 ล้านยูโร เขาลงเล่น 141 นัดให้กับทีมในหกฤดูกาล ช่วยทีมชนะเลิศ เอเรอดีวีซี 3 สมัย ในปี ค.ศ. 2016 เขาย้ายร่วมทีม บาร์เซโลนา ด้วยค่าตัว 13 ล้านยูโร แต่ได้ตกเป็นตัวสำรองของมาร์ค-อันเดร แทร์ สเตเกิน และย้ายทีมสู่บาเลนเซีย ในอีกสามปีถัดมา ซึ่งเป็นการแลกตัวกันกับแนตู มูรารา
พระครูพัฒนสารคุณ (สอ คมฺภีรปญฺโญ)

พระครูพัฒนสารคุณ (สอ คมฺภีรปญฺโญ) อดีตเจ้าอาวาสวัดสัทธารมณ์ ตำบลบุแกรง อำเภอจอมพระ จังหวัดสุรินทร์ และอดีตที่ปรึกษาเจ้าคณะอำเภออำเภอจอมพระ จังหวัดสุรินทร์, พระเกจิอาจารย์ผู้อุดมเวทย์วิทยาคมแห่งดินแดนอิสานใต้